ट्रांसजेंडर एक्टिविस्ट गौरी सावंत का रोल निभाएंगी, इससे पहले 3 एक्ट्रेसेस निभा चुकी हैं ट्रांसजेंडर रोल
Sushmita Sen Taali Poster Update  ‘तू मुश्किल दे दे भगवान, मैं आसान करूं... तू दे दे तकदीरें, मैं गुलिस्तां करूं... तू लाख गिरा दे बिजली मुझपे, मैं तो सतरंग बनूं...
फॉर्मर मिस यूनिवर्स और बॉलीवुड एक्टेस सुष्मिता सेन की अपकमिंग बायोपिक ‘ताली’ है। मेकर्स ने हाल ही में इसका मोशन पोस्टर रिलीज किया है। यह वेब सीरीज ट्रांसजेंडर एक्टिविस्ट गौरी सावंत की रियल लाइफ स्टोरी पर बेस्ड है।
हालांकि, मेकर्स ने अभी तक इसकी रिलीज डेट अनाउंस नहीं की है पर चर्चा है कि इसे इसी साल ओटीटी पर स्ट्रीम किया जाएगा।
तू लाख गिरा दे बिजली मुझपे, मैं तो सतरंग बनूं
रिलीज हुए इस मोशन पोस्टर के बैकग्राउंड में सुष्मिता सेन की आवाज सुनाई दे रही है। वो कह रही हैं… ‘तू मुश्किल दे दे भगवान, मैं आसान करूं... तू दे दे तकदीरें, मैं गुलिस्तां करूं... तू लाख गिरा दे बिजली मुझपे, मैं तो सतरंग बनूं... मैं ताली बजाती नहीं, बजवाती हूं।’ मेकर्स ने जो मोशन पोस्टर रिलीज किया है उस पर लिखा है- गौरी सावंत जिन्होंने इंडिया के थर्ड जेंडर के लिए फाइट किया।
पिछले साल रिलीज किया था फर्स्ट लुक
पिछले साल अक्टूबर में सुष्मिता ने फिल्म से अपना फर्स्ट लुक शेयर किया था। इसे शेयर करते हुए उन्होंने लिखा था, 'Taali - बजाऊंगी नहीं, बजवाऊंगी !' इसके साथ ही उन्होंने लिखा था, 'इस खूबसूरत इंसान का किरदार निभाने और उसकी कहानी दुनिया के सामने लाने का सौभाग्य पाने से ज्यादा गर्व की कोई और बात नहीं है। यही जीवन है और हर किसी को इसे सम्मान के साथ जीने का अधिकार है।'
ये एक्ट्रेसेस भी निभा चुकी हैं ट्रांसजेंडर रोल
वाणी कपूर- चंडीगढ़ करे आशिकी 
आयुष्मान खुराना स्टारर फिल्म ‘चंडीगढ़ करे आशिकी’ में वाणी कपूर लीड रोल में थीं। फिल्म में उन्होंने मानवी बरार नाम का किरदार निभाया था। इस रोल को करने से पहले वाणी डरी हुई थीं कि ट्रांसजेंडर कम्युनिटी उन्हें इस किरदार में एक्सेप्ट करेगी या नहीं।
रुबीना दिलैक - शक्ति: अस्तित्व का एहसास (टीवी शो) 
रुबीना दिलैक टीवी पर ट्रांसजेंडर का रोल प्ले करने वाली पहली एक्ट्रेस हैं। उन्हें इस किरदार में काफी पसंद किया गया था।
कुब्रा सैत - सेक्रेड गेम्स (वेब सीरीज)
क्रुबा सैत ने चर्चित वेब सीरीज 'सेक्रेड गेम्स' का कुक्कू का किरदार निभाया था। उन्हें इस किरदार में खूब पॉपुलैरिटी मिली थी।